KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2013. április 23-i ülésére)

TÁRGY:BESZÁMOLÓ A FILADELFIA SEGÍTŐ SZOLGÁLAT JELZŐRENDSZERES HÁZI SEGÍTSÉGNYÚJTÁS, ÉTKEZTETÉS, CSALÁDSEGÍTÉS, HÁZI SEGÍTSÉGNYÚJTÁS, NAPPALI ELLÁTÁS (IDŐSEK KLUBJA), FOGYATÉKOS SZEMÉLYEK NAPPALI ELLÁTÁSA KERETÉBEN VÉGZETT TEVÉKENYSÉGÉRŐL


A 62/2009. számú Képv. testületi határozat alapján Kiskőrös Város Önkormányzata és a Magyarországi Baptista Egyház ellátási szerződést kötött 2010. december 3. napján a fogyatékos személyek nappali ellátása biztosítására, a 2011. március 17. napján pedig a 13/2011. számú Képv. testületi határozat alapján az étkeztetés, házi segítségnyújtás, családsegítés, nappali ellátás (idősek klubja) szociális alapszolgáltatások biztosítására.
Az ellátási szerződések 12. illetve 13. pontjai szerint a Magyarországi Baptista Egyház képviselője, a Filadelfia Segítő Szolgálat vezetője elkészítette a végzett tevékenységről – az előterjesztés mellékletét képező -  éves beszámolóját.

A beszámolóban az intézmény vezetője bemutatja a szociális ellátások 2012. évi szakmai tevékenységét. Részletes tájékoztatást ad az ellátások szakmai tartalmáról, az ellátottak összetételéről, az ellátottak számának alakulásáról

A fentiek alapján javaslom, hogy a Képviselő-testület a Magyarországi Baptista Egyház Filadelfia Segítő Szolgálat beszámolóját a mellékletben foglaltak szerint fogadja el.

Kiskőrös, 2013. április 12.

                                                                                         Domonyi László sk.
                                                                                             polgármester 


HATÁROZAT-TERVEZET

A Képviselő-testület a Magyarországi Baptista Egyház Filadelfia Segítő Szolgálat jelzőrendszeres házi segítségnyújtás, étkeztetés, családsegítés, házi segítségnyújtás, nappali ellátás (idősek klubja), fogyatékos személyek nappali ellátása szociális alapszolgáltatások biztosításáról szóló beszámolóját a mellékletben foglaltak szerint elfogadja.

Tisztelt Képviselő-testület!


A Filadelfia Segítő Szolgálat 2006-ban alakult meg azzal a céllal, hogy a szociális alapszolgáltatások területén, térségi szintű feladatokat lásson el.

A Filadelfia Segítő Szolgálat az 1993. évi III. törvény a szociális igazgatásról és szociális ellátásokról, valamint az 1/2000. (I. 7.) SzCsM rendelet a személyes gondoskodást nyújtó szociális intézmények szakmai feladatairól és működési feltételeiről szóló törvény alapján végzi tevékenységét.

Az évek során folyamatosan bővülnek az ellátott feladatok és az ellátási területek, amiket a szükségletekhez próbálunk igazítani. Jelenleg a Filadelfia Segítő Szolgálat működési engedélye alapján a következő feladatokat látja el:

1. Étkeztetés – Kiskőrös és Kiskunhalas kistérségben
2. Házi segítségnyújtás - Kiskőrös és Kiskunhalas kistérségben
3. Jelzőrendszeres házi segítségnyújtás – Kiskőrös és Kiskunhalas Kistérség területén
4. Közösségi ellátás Szenvedély és Pszichiáriai betegek részére: – Kiskőrös és Kiskunfélegyháza Kistérség területén
5. Fogyatékos személyek nappali ellátása – Kiskőrös és Kiskunhalas Kistérség területén
6. Tanyagondnoki szolgálat – Kiskőrös és Soltvadkert külterületi egységein
7. Támogató szolgálat – Kiskőrös és Kiskunhalas kistérségben
8. Idősek nappali ellátása – Kiskőrös város közigazgatási területén élő személyek
9. Családsegítő szolgálat - Kiskőrös város közigazgatási területén élő személyek 

Jelen beszámolóban a következő ellátások 2012-es évi szakmai tevékenységét szeretnénk bemutatni:
· Jelzőrendszeres házi segítségnyújtás
· Házi segítségnyújtás
· Étkeztetés
· Idősek nappali ellátása
· Családsegítés
· Fogyatékos személyek nappali ellátása

Jelzőrendszeres házi segítségnyújtás
A jelzőrendszeres házi segítségnyújtás az időskorú, valamint a fogyatékos személyek részére biztosított olyan ellátási forma, amelynek segítségével fenntartható az ellátást igénybevevő saját lakókörnyezetében történő biztonságos életvitele, továbbá megelőzhetők olyan sorozatos krízis helyzetek, amelyek a későbbiekben bentlakásos intézményi elhelyezést indukálhatnak. A szolgáltatás a segítő munka jellegéből adódóan szorosan összefügg, és ezért ráépül a házi segítségnyújtásra. A házi segítségnyújtásban dolgozó gondozók szakmai tapasztalatait és tudását felhasználva folyamatos készenléti rendszerben működik.

Az alap szolgáltatás igénybevételének feltétele, hogy az igénylő mentális és fizikai állapota olyan legyen, amely lehetővé teszi a rendszer adekvát használatát. A jelzőrendszeres házi segítségnyújtás az ellátott részére biztonságot nyújt, oldja a magánytól és a tehetetlenségtől való szorongás és félelem érzését. A jelzőrendszeres házi segítségnyújtás megszervezésével a szociális gondozó számára lehetőség nyílik arra, hogy azonnal, vagy nagyon rövid idő alatt a szolgáltatást igénybevevő lakásán segítséget nyújtson egy – egy kialakult krízishelyzet megoldásában.

Készülékre való jogosultság feltételei:
· Egyedül élő 65 év feletti személy
· Egyedül élő súlyosan fogyatékos, vagy pszichiátriai beteg személy
· Kétszemélyes háztartásban élő 65 év feletti, ill. súlyosan fogyatékos v. pszichiátriai beteg személy, ha egészségi állapota indokolja a szolgáltatás folyamatos biztosítását.

A készülékek kitelepítése 2010. márciusában kezdődött. 2012.12.31. napján Kiskőrös városban és térségében 241 készülék volt kitelepítve.

Kihelyezett készülékszámok települések szerint:

Kiskőrös		47
Tabdi			40
Kecel			40
Imrehegy		34
Soltvadkert		40
Kaskantyú		40

Kiskőrös városban jelzőrendszeres házi segítségnyújtás ellátottainak összetétele 2012. 12. 31.-én:
	Nem, életkor
	40-59
	60-64
	65-69
	70-74-
	75-79
	80-89
	90-x
	Összesen:

	Férfi
	1
	1
	0
	0
	1
	4
	0
	7

	Nő
	0
	2
	3
	10
	10
	12
	3
	40

	Összesen
	1
	3
	3
	10
	11
	16
	3
	47



A Szolgálat összesen 364 készüléket működtet, ezekről összesen a tavalyi évben 125 riasztást adtak le. A szolgáltatás térítésmentes.

Házi segítségnyújtás
A házi segítségnyújtás olyan gondozási forma, amely az ellátást igénybe vevő önálló életvitelének fenntartását - szükségleteinek megfelelően - lakásán, lakókörnyezetében biztosítja.


A Szt. 63. § (1) értelmében:  
 Házi segítségnyújtás keretében kell gondoskodni azokról a személyekről, akik otthonukban önmaguk ellátására saját erőből nem képesek és róluk nem gondoskodnak, azokról  a pszichiátriai betegekről, fogyatékos személyekről, valamint szenvedélybetegekről, akik állapotukból adódóan az önálló életvitellel kapcsolatos feladataik ellátásában segítséget igényelnek, de egyébként önmaguk ellátására képesek, azokról az egészségi állapotuk miatt rászoruló személyekről, akik ezt az ellátási formát igénylik, azokról a személyekről, akik a rehabilitációt követően a saját lakókörnyezetükbe történő visszailleszkedés céljából támogatást igénylenek önálló életvitelük fenntartásához.

A törvényben előírtaknak megfelelően, Kiskőrös városban, a házi segítségnyújtás keretében gondoskodunk:
· azokról az időskorú személyekről, akik otthonukban önmaguk ellátására saját erőből nem képesek és róluk nem gondoskodnak
· azokról az egészségi állapotuk miatt rászoruló személyekről, akik ezt az ellátási formát igénylik,
· azokról a személyekről, akik a rehabilitációt követően a saját lakókörnyezetükbe történő visszailleszkedés céljából támogatást igényelnek önálló életvitelük fenntartásához
· azoknak az alapvető gondozási, ápolási feladatoknak, az önálló életvitel fenntartásában az ellátott és lakókörnyezete higiéniás körülményeinek megtartásában való közreműködés, sőt, a veszélyhelyzetek kialakulásának megelőzésében, illetve azok elhárításában való segítségnyújtás is.

A területen dolgozó gondozók napi szakmai feladatai:
· a kliensek meghallgatása, tájékoztatása
· az adott gondozási körzetben szakmai felettese által kijelölt kliensek házi segítségnyújtásban részesítése: személyi higiéné biztosítása, bevásárlás, orvoshoz kísérés, gyógyszer felíratás, igénylők meleg étellel történő ellátása,
· támogatásokhoz való hozzájutás elősegítése, ügyintézés,
· a gondozási szerződésben meghatározott gondozási és étkezési térítési díjak beszedése,
· lelki segítségnyújtás,
· egészségügyi szakképesítést nem igénylő ápolási feladatok ellátása: vérnyomás-mérés, gyógyszer kiadagolása, ellenőrzése, átmozgatás, egészségügyi séta,
· társas kapcsolatok fenntartása, kapcsolattartás elősegítése a családdal, 
· szükség esetén a kliens kompetens szakemberhez való irányítása,
· kapcsolattartás intézményekkel,
· szükség szerint a kliensek érdekében történő konzultáció a szakszolgáltatást végző külső szakemberekkel az esetmegoldás érdekében,
· szolgáltatás fejlesztését segítő szükségletfelmérésben való részvétel,
· az elért eredmények figyelembevételével a gondozási csoportvezető felügyeletével módosítja az egyéni gondozási tervet.

A házi segítségnyújtás adta lehetőségeket elsősorban az idősebb korosztály, az egyedül élők, vagy egészségi okok miatt rászorulók veszik igénybe. A feladatellátás során gyakran tapasztalható, hogy az idős, egyedül élő, családjától távol élők ellátása esetén a hozzátartozók szerepét is házi gondozók töltik be. 

A 2012. évben 23 új ellátottal kötöttünk megállapodást. Az év folyamán 37 fő kikerült az ellátottak közül. Ennek megfelelően 2012. 12. 31.-én 48 fő ellátása valósult meg 6 fő főállású és 1 mellékállású gondozó segítségével.

Az ellátottak kor és nem szerinti megoszlása:
	Nem, életkor
	18-39
	40-59
	60-64
	65-69
	70-74
	75-79
	80-89
	90-x
	Összesen:

	Férfi
	0
	2
	1
	0
	2
	1
	5
	1
	12

	Nő
	0
	0
	1
	5
	5
	7
	16
	2
	36

	Összesen
	0
	2
	2
	5
	7
	8
	21
	3
	48




Étkeztetés
Azoknak a szociálisan rászorult személyeknek a legalább napi egyszeri meleg étkezéséről történő gondoskodás, akik azt önmaguknak, illetve önmaguknak és eltartottjaik részére tartósan, vagy átmeneti jelleggel nem képesek biztosítani, ideértve azokat is, akik koruk, egészségi állapotuk, fogyatékosságuk, pszichiátriai betegségük, szenvedélybetegségük, vagy hajléktalanságuk miatt nem képesek az étkezésről más módon gondoskodni.
Az étkeztetés az igénylő szükségleteinek megfelelően biztosított az ebéd
- kiszolgálásával egyidejű helyben fogyasztással,
- elvitelének lehetővé tételével 
- lakásra szállítással.
A feladat ellátást az intézmény napi egyszeri meleg étkezés (ebéd) biztosításával végzi. Lehetőség van az ebéd helyben fogyasztására, ami az idősek klubjában valósul meg, ha az ellátottak igénylik.
Azok, akik önmaguk viszik el az ebédet saját ételhordóban tehetik meg.
Igény szerint lehetőség van különféle diétás étkezések biztosítására is. 

Az ellátás önkéntesen, saját kezdeményezésre vehető igénybe. Az ellátást kezdeményezheti még a háziorvos és a lakókörnyezetből bárki, aki ellátatlan, idős vagy szociálisan rászorult embert észlel.
A szociális alapszolgáltatás személyi térítési díjának megállapításánál a szolgáltatást igénybevevő személy rendszeres havi jövedelmét kell figyelembe venni. 

A térítési díj összege nem haladhatja meg a szolgáltatást igénybevevő jövedelmének 30%-át.
A szállításért fizetendő összeg nincsen benne az étkezés térítési díjában, külön kerül kiszámlázásra azok számára, akik házhoz szállítással igénylik az étkezést. Külterületre a szállítás ingyenes.

Étkeztetés keretén belül ellátottak számának alakulása:
A 2012-es év során 47 új szerződés megkötésére került sor, 41-en kikerültek az ellátottak köréből így 2012. 12. 31.-én 106 fő ellátása valósult meg. Ezek közül 25 fő helyben fogyasztja, vagy elviszi, 81 fő pedig házhoz szállítással jut meleg ebédhez. A házhoz szállítás belterületen a Szolgálat tulajdonában lévő autóval, külterületen pedig a tanyagondnokok közreműködésével valósul meg. 

Az ellátottak kor és nem szerinti megoszlása:
	Nem, életkor
	18-39
	40-59
	60-64
	65-69
	70-74
	75-79
	80-89
	90-x
	Összesen:

	Férfi
	4
	5
	3
	3
	3
	3
	11
	1
	33

	Nő
	0
	3
	5
	8
	13
	14
	28
	2
	73

	Összesen
	4
	8
	8
	11
	16
	17
	39
	3
	106




Idősek nappali ellátása
A Szociális igazgatásról és szociális ellátásról szóló többszörösen módosított 1993.évi III. törvény, valamint a személyes gondoskodást nyújtó szociális intézmények feladatairól és működésük feltételeiről szóló 1/200 ( I.7.) SzCsM rendeletben foglaltak alapján látja el feladatát.

Az idősek klubjában a szociális és mentális támogatásra szoruló, önmaguk ellátására részben képes időskorúak napközbeni gondozását látjuk el. Az ellátottak körében állapotuknak megfelelő életritmust, biztosító szolgáltatást nyújtunk.

A szolgáltatás nyitott formában, családias légkör biztosításával az ellátotti kör és a lakosság számára egyaránt elérhető módon biztosítjuk.

Elsődleges feladataink: hiányzó családi gondoskodás pótlása, főként az idős szociális helyzetének javítása, kulturált körülmények közé juttatása, egyedüllétének megszüntetése, a tétlenséggel járó káros öregség hatások megelőzése, valamint egészségi és higiénés viszonyainak javítása. Tétlenség, feleslegessé válás érzésének feloldása, a mindennapi élet tartalommal való megtöltése. Fontos az önbizalom erősítése, sikerélményt, elismerést nyújtson az idős és ellátásban részesülő embereknek.

A 2012-es év folyamán 24-en részesültek összesen ellátásban, 14 új ellátottal kötöttünk szerződést, 4 fő kikerült az ellátásból, így 2012.12.31.-én 20 ellátott volt.

Az ellátottak kor és nem szerinti megoszlása:
	Nem, életkor
	18-39
	40-59
	60-64
	65-69
	70-74
	75-79
	80-89
	90-x
	Összesen:

	Férfi
	0
	1
	0
	1
	1
	2
	1
	0
	6

	Nő
	0
	0
	1
	0
	4
	6
	3
	0
	14

	Összesen
	0
	1
	1
	1
	5
	8
	4
	0
	20




Családsegítő Szolgálat
A családsegítés a szociális munkás és a kliens közötti együttes munkafolyamat, amelynek tartalma és menete a családgondozás során megállapodásban kerül rögzítésre. A megállapodásban az elérendő cél, és az ahhoz elvezető együttműködés módja, a találkozások rendszeressége, és a megvalósítandó feladatok kerülnek rögzítésre. A családsegítés a kliens otthonában, családi környezetében tett látogatások, illetve a családsegítő szolgálatnál folytatott segítő beszélgetés és segítő tevékenységek útján valósul meg. Segítő tevékenységek különösen az esetmunka, a szociális csoportmunka és a közösségi szociális munka.
A családsegítő szolgálatnál dolgozó szociális szakemberek komplex családgondozással igyekeznek elősegíteni a problémák megoldását, és a családok számára nehézséget érintő kérdésekben való megoldást.
A kerületi lakosság részére az alábbi önkéntesen és térítésmentesen igénybe vehető szolgáltatásokat nyújtjuk a Családsegítő Szolgálaton keresztül:
─ egyéni esetkezelés, családgondozás;
─ mentális és életvezetési tanácsadás;
─ pszichológiai tanácsadás, konzultáció,
─ jogi segítségnyújtás, tanácsadás;
─ álláskeresési tanácsadás;
─ társadalombiztosítási ügyintézés;
─ aktív korú rendszeres szociális segélyben részesülők ellátása, gondozása, - rendszeres
kapcsolattartás;
─ adósságkezelési tanácsadás;
─ díjhátralék ügyintézés és tanácsadás;
─ albérlet-közvetítés;
─ mindennapi ügyintézés segítése, szociális információnyújtás;
─ adományközvetítés;
─ szabadidős programok szervezése;
─ nyári táborok szervezése;
─ klubok; csoportok működtetése.

A Családsegítő Szolgálat forgalmi adatai:
Összes megkeresések száma (alkalom): 630
A szolgáltatást igénybevevők száma (fő): 229

A Családsegítő Szolgálatást igénybevevők nem és korcsoport szerinti megoszlása::
	Nem, életkor
	18-34
	35-49
	50-61
	62-
	Összesen:

	Férfi
	8
	22
	33
	14
	77

	Nő
	43
	37
	45
	27
	152

	Összesen
	51
	59
	78
	41
	229




A családgondozóknál megjelent régi és új esetek probléma szerinti megoszlása
	Probléma megnevezése
	Esetszám

	Életviteli 
	2

	Családi kapcsolati 
	3

	Lelki, mentális 
	3

	Gyermeknevelési 
	0

	Anyagi 
	204

	Munkanélküliséggel, foglalkoztatással kapcsolatos
	91

	Egészségkárosodás következménye 
	27

	Ügyintézéshez segítségkérés 
	220

	Információkérés
	80

	Lakhatás, hajléktalanság 
	0

	Jogi 
	0

	Krízis 
	0

	Összesen: 
	630



Fogyatékos Személyek Nappali Ellátása
A fogyatékkal élők nappali ellátása olyan szociális szolgáltatás, amely elsősorban a saját otthonukban élő fogyatékos személyek számára nyújt napközbeni segítséget, közösséget, ebédet, valamint képességfejlesztő foglalkozásokat.
Ahogyan a Szociális törvény fogalmaz:
A fogyatékkal élők nappali intézménye „a harmadik életévüket betöltött, önkiszolgálásra részben képes vagy önellátásra nem képes, de felügyeletre szoruló fogyatékos, illetve autista személyek részére biztosít lehetőséget a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére, továbbá igény szerint megszervezi az ellátottak napközbeni étkeztetését.”

Az intézményi szolgáltatás célja:
- családjával élő fogyatékos személyek nappali ellátása,
- esélyegyenlőségük biztosítása, érvényesítése, önértékelésük elősegítése,
- kirekesztődés megakadályozása, a társadalmi integráció elősegítése,
- önálló életvitelre részben képes személyek minél magasabb szintű ellátása,
- meglévő képességeik szinten tartása,
- közösségi kapcsolataik fejlesztése, ezáltal életminőségük javítása
- a családok tehermentesítése,
- szociális foglalkoztatás lehetősége,
- igény szerinti étkezés biztosítása,
- speciális és gyógytorna igénylése,
- szabadidős-, és kulturális foglalkozás,
- képességfejlesztő és szinten tartó foglalkozások.
A fenti célok megvalósításhoz a személyi és tárgyi feltételek biztosítottak.

A fogyatékos személyek nappali intézményében önellátásra részben képes, vagy önellátásra nem képes és felügyeletre szoruló halmozottan fogyatékos, illetve autista személy részére is biztosítható szolgáltatás.

Az ellátottak sérültsége a fogyatékossági ágak teljes spektrumát lefedi (hallás-, látás-, mozgás-, értelmi és egyéb sérültek). 

A foglalkoztatás keretén belül megrendezésre kerültek – heti rendszerességgel – az évszakokhoz kapcsolódó programok. Rendszeres kézműves és rekreációs foglalkozásokat szervezünk (ezek között kreatív klub, mozi délután, ünnepekre való felkészülés, társasjátékok, újság és könyvolvasás, internet használat, bolhapiac szerepelnek), melyeket intézménylátogatásokkal is kiegészítettük. 

Szakmai feladataink közé tartozik az egészségügyi ellátásokhoz való hozzájutás megszervezése, az egészségnevelés, mentális gondozás megvalósítása (gyógytorna, egészségbazár, teaház programokon keresztül). Végzünk még életvezetési tanácsadást, és segítséget nyújtunk a hivatalos ügyek intézésében, valamint a közszolgáltatásokhoz való hozzáférésben. 
Az év során egészség megőrző készülékek is beszerzésre kerültek ügyfeleink számára.

A 2012-es év során 5 új ellátottal kötöttünk megállapodást, 6 fő ellátása megszűnt, így 2012.12.31.-én az ellátotti létszám 24 fő volt.

Az ellátottak kor és nem szerinti megoszlása:
	Nem, életkor
	18-39
	40-59
	60-64
	65-69
	70-74-
	75-79
	80-89
	90-x
	Összesen:

	Férfi
	12
	1
	0
	0
	0
	0
	0
	0
	13

	Nő
	10
	1
	0
	0
	0
	0
	0
	0
	11

	Összesen
	22
	2
	0
	0
	0
	0
	0
	0
	24





Az elmúlt évben ellátott feladataink bővültek, új ellátási forma a támogató szolgálat, ami hiánypótló tevékenység városunkban.
A 2012-es év során a szakképzett és odaszánt munkatársainak köszönhetően sikerült megfelelően ellátni a feladatokat és minőségi ellátást biztosítani az ellátottaknak. 
A különböző területeken dolgozó munkatársak együttműködve látják el a feladatot, így gördülékenyen folyik a munka.

A továbbiakban is az ellátás minőségének folyamatos szinten tartására, lehetőség szerinti fejlesztésére törekszünk, szem előtt tartva a felmerülő szükségleteket, a célcsoportok igényeit.

Kiskőrös, 2013. április 11.
                                                 ……………………………..
                                                Opauszki György
                                                 intézményvezető

